Yella daɣen Ccix n Lǧameɛ d awadem agejdan di tullist « At Yir Meksa », amsawal iglem-d s telqayt awadem-agi, ladɣa imi it-yeṭṭef ugeffur di beṛṛa, Ccix lǧameɛ yettwaglem-d s tigawin akken iwata. Deg umedya-agi ad d-iban waya: « Ccix ur yebɣi ara ad yebzeg, dɣa yerfed aqendur-is yeṭṭef-it s ifassen-is, mawel a t-yeɣḍel, akken ad yazzel s lemɣawla. Yebda sakkin yettazal, yettnadi anida ara yeddari segmi ara teẓri lehwa i d-iseɣersen ɣef lqaɛa yiwen ur yebni fell-as. Itezzi yeffes ẓelmeḍ, almi iwala yiwen n uɛecciw yedduri s isekla, yewɛer akken a tiwali walbaɛeḍ. Yuzzel s lfareḥ, amzun d tiwwura n lǧennet i iwala ldint sdat-s. Yewweḍ ɣer din, yedderdeb, kan akken amzun d axxam-is ». Sb 66